recursal/SuperWikiNEXT-32B huggingface dataset:
Aotea Centre slik det såg ut etter omlegginga av inngangsområdet i 2010, med vidare trapper og eit ope kaféområde.
**Aotea Centre** er eit kultur- og konserthus i sentrum av Auckland på New Zealand. Det ligg vest for Aotea Square ved Queen Street. Senteret er ein framførings- og samlingsstad driven av Auckland Council, som også driv Auckland Town Hall og Civic Theatre i nærleiken. Namnet er avleidd frå Motu Aotea, maorinamnet på Great Barrier Island, som er den største øya utanfor New Zealand og ligg rundt 90 km frå Auckland sentrum.

Senteret blei utforma av byråds-arkitekten Ewen Wainscott i 1974, men først bygd over eit tiår seinare.
Det meste av senteret var ferdigbygd i 1989, etter å ha kosta 128,5 millionar newzealandske dollar. Det blei offisiet opna året etter. Senteret vann NZIA sin sølvmedalje. Kostnadane auka mykje under byggjearbeidet, slik at ein måtte kutta ut fleire detaljar. Dårleg akustikk gjorde at auditoriet gjekk gjennom ei kostbar ombygging på midten av 1990-talet.

Aotea Centre omfattar fleire foajear, galleri og samlingsrom, i tillegg til salen Kiri Te Kanawa Theatre (tidlegar ASB Theatre, omnemna i 2019) med 2 139 plassar og Herald Theatre med 186 plassar.

I 2011 fekk senteret oppgraderte trapper og ein stor veranda med eit kafeområde under i samband med ei omarbeiding av Aotea Square.

Kjelder
-------

1. ↑  «Aotea Square». Panoramic Earth. Arkivert frå originalen 26 January 2018. Henta 24. juni 2011.
2. ↑  «About Aotea Square». Henta 25 January 2018.
3. ↑  Monsalve, Federico (13 February 2014). «ASB Theatre». Architecture Now. Henta 25. januar 2018.
4. 1 2  «Aotea Centre». *Auckland Live*.
5. ↑  *What's Doing In; Auckland* - *The New York Times*, 25. november 1990

* *Denne artikkelen bygger på «Aotea Centre» frå Wikipedia på engelsk, den 8. mars 2020.*

Bakgrunnsstoff
--------------

* Aotea Centre ved aucklandlive.co.nz
* Fotografi av Aotea Square ved Auckland Libraries

Koordinatar: 36°51′7″ S 174°45′45″ E﻿
Koordinatar: 56°17′00″N 13°17′00″E﻿

Frå Örkelljunga
**Örkelljunga** (dansk *Ørkellyng*) er ein svensk tettstad og centralort i Örkelljunga kommun i Skåne län i landskapet Skåne. I 2005 hadde tettstaden 4 574 innbyggjarar.

Slaget ved Ørkellyng
--------------------

I den danske tida fann slaget ved Ørkellyng sted den 27. august 1510. Ved Fanteholle (*Fantehåla*), eit dalsøkk på grensa mellom Ørkellyng og Rye sokn, blei den svenske hærføraren og tidlegare riksråd Åke Hansson Tott, som hadde herjet Aust-Danmark sidan 1506, sigra over.

Lensmannen Tyge Krabbe på Helsingborg hadde høyrt om eit planlagt svensk åtak på Helsingborg og kom i forkjøpet på hæren til Åke Hansson på 700 mann. Fleire svenske leiarar blei drepne, mellom andre Åke Hansson. Liket hans blei ført til Helsingborg, der hustrua til Krabbe, Anne Rosenkrantz, heidra den falne fienden med ei fornem gravferd.

Ein minnestein blei i 1923 plassert ved slagmarka med ein tekst av Tyge Krabbe: «1510 Tisdag efter Bartolomej då stod det Slag ved Fanteholle mellem mig og Her Aage Hanssen og jeg fik Død paa hannem.»

Kjelder
-------

* *Denne artikkelen bygger på «Örkelljunga» frå Wikipedia på bokmål, den 6. juli 2012.*

Bakgrunnsstoff
--------------

* Nettstaden til Örkelljunga kommun

|  |  |
| --- | --- |
| Autoritetsdata | 
* VIAF
* GND
* GeoNames

 |
**Verdsmeisterskapen i handball 1973 for kvinner**, den 5. i rekka, vart avvikla i tida 7. til 15. desember i dåverande Jugoslavia. 12 land deltok i turneringa: Aust-Tyskland, Danmark, Japan, Jugoslavia, Nederland, Noreg, Polen, Romania, Sovjetunionen, Tsjekkoslovakia, Ungarn og Vest-Tyskland.

Frå gruppespelet gjekk dei åtte beste laga til ei todelt hovudrunde. Basert på plasseringa i desse to gruppene møttest laga til plasseringskamp, herunder finale og bronsefinale. I finalen vann vertslandet Jugoslavia 16–11 over Romania, etter 7–7 ved pause. Med 19 mål i turneringa vart Mara Torti toppskårar for Jugoslavia, ho vart også kåra til årets spelar i verda. Elles på meisterlaget utmerkte linjespelaren Katica Ileš, rykkromspelaren Jadranka Antić og målvakta Zdenka Ištvanović seg. Sovjetunionen fekk bronse gjennom siger 20–12 mot Ungarn.

Noregs mannskap enda på åttandeplassen, etter tap 10–12 mot Danmark. Laget bestod av Liv Fauske, Siri Keul, Tone Kluge, Karen Fladset, Sigrid Halvorsen, Inger-Johanne Tveter, Sissel Brenne, Astri Knudsen, Bjørg Andersen, Anne-Mari Krogsrud, Kari Aagaard, Unni Anisdahl, Hjørdis Høsøien, Wenche Wensberg, Grethe Andersson, Svanhild Sponberg.

Kjelder
-------

* todor.66

| * v
* d
* e
Verdsmeisterskapen i handball |
| --- |
| Menn | Tyskland 1938**·** Sverige 1954**·** Aust-Tyskland 1958**·** Vest-Tyskland 1961**·** Tsjekkoslovakia 1964**·** Sverige 1967**·** Frankrike 1970**·** Aust-Tyskland 1974**·** Danmark 1978**·** Vest-Tyskland 1982**·** Sveits 1986**·** Tsjekkoslovakia 1990**·** Sverige 1993**·** Island 1995**·** Japan 1997**·** Egypt 1999**·** Frankrike 2001**·** Portugal 2003**·** Tunisia 2005**·** Tyskland 2007**·** Kroatia 2009**·** Sverige 2011**·** Spania 2013**·** Qatar 2015**·** Frankrike 2017**·** Danmark og Tyskland 2019**·** Egypt 2021**·** *Polen og Sverige 2023* |
| Kvinner | Jugoslavia 1957**·** Romania 1962**·** Vest-Tyskland 1965**·** Nederland 1971**·** Jugoslavia 1973**·** Sovjetunionen 1975**·** Tsjekkoslovakia 1978**·** Ungarn 1982**·** Nederland 1986**·** Sør-Korea 1990**·** Noreg 1993**·** Austerrike og Ungarn 1995**·** Tyskland 1997**·** Noreg og Danmark 1999**·** Italia 2001**·** Kroatia 2003**·** Russland 2005**·** Frankrike 2007**·** Kina 2009**·** Brasil 2011**·** Serbia 2013**·** Danmark 2015**·** Tyskland 2017**·** Japan 2019**·** Spania 2021**·** *Danmark, Noreg og Sverige 2023* |
**1061** (romartal MLXI)

Hendingar
---------

* 30. september - *Anselmo di Baggio* vart pave under namnet Alexander II.
* 28. oktober - Honorius II vart motpave.

### Utlandet

* 

### Noreg

*

Fødde
-----

*

Døde
----

* 19 eller 27. juli: pave Nikolaus II, fødd *Gerard av Burgund*, pave 1058–1061.

  

**<<   1000-talet   >>**
<< 1000 | 1001 | 1002 | 1003 | 1004 | 1005 | 1006 | 1007 | 1008 | 1009 | 1010 | 1011 | 1012 | 1013 | 1014 | 1015 | 1016 | 1017 | 1018 | 1019 | 1020 | 1021 | 1022 | 1023 | 1024 | 1025 | 1026 | 1027 | 1028 | 1029 | 1030 | 1031 | 1032 | 1033 | 1034 | 1035 | 1036 | 1037 | 1038 | 1039 | 1040 | 1041 | 1042 | 1043 | 1044 | 1045 | 1046 | 1047 | 1048 | 1049 | 1050 | 1051 | 1052 | 1053 | 1054 | 1055 | 1056 | 1057 | 1058 | 1059 | 1060 | 1061 | 1062 | 1063 | 1064 | 1065 | 1066 | 1067 | 1068 | 1069 | 1070 | 1071 | 1072 | 1073 | 1074 | 1075 | 1076 | 1077 | 1078 | 1079 | 1080 | 1081 | 1082 | 1083 | 1084 | 1085 | 1086 | 1087 | 1088 | 1089 | 1090 | 1091 | 1092 | 1093 | 1094 | 1095 | 1096 | 1097 | 1098 | 1099 >>
**Mégarabukta** (gresk Κόλπος Μέγαρων, *Kólpos Mégaron*) er ei bukt i den nordlege delen av Saroniabukta i Hellas. Den totale lengda hennar er om lag 20 km frå aust til vest og om lag 6 til 10 km frå nord til sør. Ho byrjar ved Áji Theódori og strekkjer seg opp til neset sør for Pákhi og eit lite sund nær Salamínabukta og sørover til området rundt Lambríno på øya Salamína. 

Stader langs bukta er mellom anna Áji Theódori, Kinéta og Pákhi på fastlandet og Kanákia på Salamína. Av øyar finn ein Pákhi og Pakháki (som tyder Vesle Pákhi) sør for Pákhi og ei lita øy kalla Kanákia nær Kanákia. Kapp Petrítis på Salamína ligg i søraust.

Jordbruksområde og sletter dekkjer den nordlege delen, bortsett frå eit område rundt Kakiá Skála og fjella i aust.

Bakgrunnsstoff
--------------

* Mégarabukta på gtp.gr

Kjelde
------

* *Denne artikkelen er basert på ei omsetjing av artikkelen Megara Gulf frå Engelsk Wikipedia .*

|  |  |
| --- | --- |
| Autoritetsdata | 
* GeoNames

 |
**Agnes Steineger** (21. januar 1863–16. juni 1965) var ein norsk målar, teosof og antroposof.

Liv og virke
------------

### Bakgrunn

Foreldra hennar var Petter Starner Steineger, som var kjøpmann i Bergen, og Ingeborg Katharina Hess. Agnes var veslesystera til zoologen Leonhard Hess Stejneger.

Steineger budde delar av barndommen i Tyrol. Mora døydde då ho av 12 år gammal, og same året gjekk ho på internatskule i Sunnfjord.

### Kunst

Ho gjekk i målelære hos Anders Monsen Askevold i Bergen, og seinare hos Marcus Grönvold og Bertha Wegmann i München. Ho debuterte med måleriet *Markblomster* i Bergen Kunstforening 1883. Steineger studerte ved Académie Colarossi i 1886 og var på representert på Salonen i Paris 1887 og 1888, i tillegg til Verdsutstillinga i Paris 1889. Hovudsakeleg var ho busett i Italia i perioden frå 1902 til 1914. Det mest kjente verket hennar er *Selvportrett* frå 1895, som er utstilt i Bergen kunstmuseum.

### Teosof og antroposof

I 1901 kom Steineger i kontakt med teosofien, og ho var blant dei første medlemmane av Teosofisk Samfunn i Kristiania. Steineger traff Rudolf Steiner først i 1908. I 1914 leia ho ei antroposofisk gruppe i Firenze. Ho drog til Goetheanum i Sveits og deltok saman med fleire nordmenn i verksemda med bygging og utsmykking av det første Goetheanum. Ho spela også klaver til eurytmi. 

### Siste år

Etter opphaldet i Sveits flytta Steineger til Noreg og Bergen, og ho var aktiv i Bergensgruppa i Antroposofisk Selskap heilt fram til ho var hundre år gammal. Steineger var venninne av målaren Frida Hoeck Rusti som var fødd i 1861, og saman feira dei sine 102 og 100 år. Agnes Steineger døydde 16. juni 1965, 102 år gammal.

Kjelder
-------

1. ↑  Godal, Anne Marit (red.). «Agnes Steineger». *Store norske leksikon* (på norsk). Oslo: Norsk nettleksikon. Henta 22. june 2013.
2. ↑  Gunnar Langhelle. «Leonhard Stejneger, Museumsmann, Zoolog». Norsk biografisk leksikon. Henta 1. september 2016.
3. ↑  Lerberg, Ellen J. «Agnes Steineger». I Helle, Knut. *Norsk biografisk leksikon* (på Norwegian). Oslo: Kunnskapsforlaget. Henta 22. juni 2013.  CS1 maint: Unrecognized language (link)
4. ↑  Glenny Alfsen. «Agnes Steineger». Norsk kunstnerleksikon. Henta 1. september 2016.

* *Denne artikkelen bygger på «Agnes Steineger» frå Wikipedia på bokmål, den 21. mars 2023.*

Bakgrunnsstoff
--------------

 Commons har multimedium som gjeld: **Agnes Steineger**

|  |  |
| --- | --- |
| Autoritetsdata | 
* Norsk biografisk leksikon
* Store norske leksikon
* Norsk kunstnerleksikon
* VIAF
* ULAN
* KulturNav

 |
**1057** (romartal MLVII) var eit normalår som byrja på ein onsdag etter den julianske kalenderen.

Hendingar
---------

* 3. august: Frederik av Lorraine vart pave under namnet Stefan X.
* 15. august: Lulach vart konge av Skottland.

Fødde
-----

* Hertug Hugo I av Burgund

Døde
----

* 28. juli: Victor II, opphavleg Gebhard, greve av Calw, Tollenstein og Hirschnerg, pave 1055–1057.
* 15. august: Macbeth, konge av Skottland 1040–1057.

**<<   1000-talet   >>**
<< 1000 | 1001 | 1002 | 1003 | 1004 | 1005 | 1006 | 1007 | 1008 | 1009 | 1010 | 1011 | 1012 | 1013 | 1014 | 1015 | 1016 | 1017 | 1018 | 1019 | 1020 | 1021 | 1022 | 1023 | 1024 | 1025 | 1026 | 1027 | 1028 | 1029 | 1030 | 1031 | 1032 | 1033 | 1034 | 1035 | 1036 | 1037 | 1038 | 1039 | 1040 | 1041 | 1042 | 1043 | 1044 | 1045 | 1046 | 1047 | 1048 | 1049 | 1050 | 1051 | 1052 | 1053 | 1054 | 1055 | 1056 | 1057 | 1058 | 1059 | 1060 | 1061 | 1062 | 1063 | 1064 | 1065 | 1066 | 1067 | 1068 | 1069 | 1070 | 1071 | 1072 | 1073 | 1074 | 1075 | 1076 | 1077 | 1078 | 1079 | 1080 | 1081 | 1082 | 1083 | 1084 | 1085 | 1086 | 1087 | 1088 | 1089 | 1090 | 1091 | 1092 | 1093 | 1094 | 1095 | 1096 | 1097 | 1098 | 1099 >>
**Noregsmeisterskapen i handball 2010** for kvinner vart vunne av Larvik Håndballklubb etter finalesiger 31 – 18 over Idrettsklubben Våg, som stilte under klengenamnet Vipers Kristiansand.

### Semifinalane

* IK Våg – Gjøvik HK 33 – 19
* Larvik HK – Storhamar IL 26 – 20

### Finalen

Finalen vart avvikla i Oslo Spektrum torsdag 30. desember 2010. Storfavoritten Larvik tok fullstendig styringa i kampen og leia 16 – 10 ved pause. I den andre omgangen auka laget forspranget, slik at til sist skilde tretten mål dei to finalistane.

Heidi Løke, **Larvik** sin toppskårar, skåra for tredje året i rad 8 mål i NM-finalen. Elles skåra Linn Sulland og Tine Kristiansen 5 gongar, Nora Mørk 4, Tonje Larsen 3, Olga Medvedeva 2, Tine Stange 2, medan Sara Breistøl og Karoline Breivang noterte seg for 1 mål kvar. Målvakta Cecilie Leganger vart kåra til kampens beste spelar.

**Vipers**-måla kom ved Veronica Kristiansen 6, Ingunn Birkeland 5, Emma Jonsson 4, Louise Pedersen 2 og Michelle Brandstrup 1.

Dommarane straffa begge mannskapa med to 2 minutts-utvisingar.

Kjelder
-------

* Dagsavisen 31. desember 2010
**Archives New Zealand** (*Te Rua Mahara o te Kāwanatanga* på Māori) er Nasjonalarkivet på New Zealand, med overordna ansvar for regjeringa si journalføring og for offentlege arkiv Sidan 1. februar 2011 har det vore ein del av Innanriksdepartementet på New Zealand. Før 1. februar 2011 var Archives New Zealand eit eige departement i regjeringa.

Archives New Zealand har meir enn 80 kilometer av av statlege oppteikningar på New Zealand; desse daterer seg frå tidleg i det 19. hundreåret fram til tidleg i det 21. hundreåret. Forskarar kan søkja etter informasjon i dokumenta online, gjennom hjelpetenesta Archway finding aid .

Waitangitraktaten er utstilt i Konstitusjonsrommet ved hovudkontoret i Wellington.

Lova om offentlege arkiv av 2005 forsterka rolla til Archives New Zealand og makta til statsarkivaren. Institusjonen har no ei leiande rolle som journalførar for sentrale og lokale styresmakter.

Digital Continuity Action Plan på New Zealand hevdar å vera verdas første tiltak for å hindra at viktige offentlege dokument går tapt og sikra at notidas informasjon er tilgjengeleg for framtida.

Bakgrunnsstoff
--------------

* Archives New Zealand
* Archway søkjehjelp online
* Digital Continuity Action Plan
* Kommentarar om føreslått avhending av offentlege nedteikningar

Referansar
----------

1. ↑  Minister welcomes State Sector legislation
2. ↑  Archway finding aid

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI

 |

  


* *Denne artikkelen bygger på «Archives New Zealand» frå Wikipedia på engelsk, den 6. juni 2011.*
Koordinatar: 36°2′43″N 35°57′49″E﻿

**Orontes** eller **Asi** (arabisk العاصي, *‘Āṣī*; tyrkisk *Asi*) er ei elv i Libanon, Syria og Tyrkia.

I antikken var ho den viktigaste elva i Levanten, og vart òg kalla *Drako*, *Tyfon* og *Aksios*. 

Namnet «Orontes» er den greske forma av det iranske namnet, Haeravanta, som tyder 'den grandiose'.

Elveleiet
---------

Orontes spring ut i Labweh på austsida av Bekaadalen, nær kjelda til den sørovergåande Litani, og renn nordover, parallelt til kysten. Ho fell 600 meter gjennom ei berglendt kløft. Etter kløfta renn ho ut i Homssjøen, som har eksistert etter at elva vart demd opp i antikken. Dalen vert så vidare i det rike distriktet Hamah (Hamaih-Epiphaneia), og nedanfor dette området ligg det vide landskapet Amykes, med antikke stader som Apamea og Larissa. Denne sentrale Orontesdalen endar i klippene Jisr al-Hadid, der elva svingar vestover og ut på Antiokasletta. 

To store sideelvar frå nord, Afrin og Karasu, munnar ut i elva via den tidlegare Antiokasjøen, som no er drenert via kunstige kanalar (Nahr al-Kowsit). Ho renn nord for det moderne Antakya (i antikken Antioka) og så sørvestover gjennom ei kløft (som i antikken vart samanlikna med Tempe), og fell så 50 meter dei neste 15 km mot sjøen like sør for den vesle hamne byen Samandağı (tidlegare Svedia, i antikken Selevkia Pieria), etter ei total lengd på 240 km.

Historie
--------

Orontes i Hama i Syria
Orontes var ikkje farbar og vart lite nytta til kunstig vatning, og er derfor hovudsakleg historisk viktig fordi dalen høvde godt for reiser frå nord til sør. Vegane frå nord og nordaust møttest i Antioka, og følgde elva opp til Homs der dei bygde Al-Rastan-dammen. Frå her gjekk vegane til Damaskus og til Syria og sørover. Armear på veg til og frå Egypt har passert gjennom denne dalen til alle tider. Ved Orontes vart slaget ved Kadesh utkjempa under Ramesses II (1279–1213 fvt.). Slaget ved Qarqar vart utkjempa i 853 fvt. då ein armè frå Assyria, leia av kong Shalmaneser III, møtte ein alliert arme av 12 kongar leia av Hadadezer av Damaskus. I 637 evt. vart slaget ved Jernbrua utkjempa mellom styrkane til Rashidun-kalifatet og Austromarriket nær Jernbrua over elva, som vart laga av romarane. 

Orontes har lenge vore ei grense. For egyptarane markerte ho den nordlege grensa i *Amurru*, aust for Fønikia. For krossfararane på 1100-talet vart Orontes den permanente grensa mellom Fyrstedømet Antioka og Aleppo.

Den franske forfattaren Maurice Barrès (1862–1923) skreiv om elva i verket *Un Jardin sur l'Oronte*.

Kjelder
-------

* *Denne artikkelen bygger på «Orontes River» frå Wikipedia på engelsk, den 12. august 2012.*
	+ *Wikipedia på engelsk oppgav desse kjeldene:*
* Tekst frå *Encyclopædia Britannica* si 11. utgåve, eit leksikon som i dag er offentleg eigedom.
* Joseph Fitchett and McAdams Deford, *A-elva Called Rebel*, 1973, Saudi Aramco World


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* GeoNames

 |
Rhododendronsamiliga i Nydalen, Arboretet.
**Arboretet og Botanisk hage** er ein del av Universitetsmuseet i Bergen og ligg på Milde sørvest i Bergen kommune, på begge sidar av Mildevegen. Arboretet aust for vegen, og Botanisk hage vest for vegen. Arealet er på om lag 600 mål, av dei vel 70 i Botanisk hage. 

Arboretet er ei systematisert samling av norske og framande tre og buskar dyrka som skog eller i plantefelt for å nyttast i forsking og undervisning, og for å prøve ut framande vekstar i vestlandsklimaet. 

I Botanisk hage er det hovudsakleg urter, og samlingane er delt inn i ulike avdelingar. 

Botanisk hage, som opphavleg vart oppdyrka kring museumsbygningane på Nygårdshøyden i Bergen sentrum (no Musehagen), vart innvigd 21. august 1996; då var utstillingshagen på Solåkeren klar, og den første utstillinga av sommarblomar stod på sitt vakraste. Nokre murar var reiste, og smijernsporten var på plass. I tillegg var det blitt opparbeidd ein parkeringsplass og planta litt rundt denne.

Løksamlinga i Kjøkkenhagen.
Inngangspartiet til Japanhagen i Botanisk hage på Milde i Bergen.
Fjellhagen vart innvigd i 2001, og Fægris vannvisjon i 2005. I 2007 vart det sett ned eit tuntre ved hovudinngangen som ei start på temahagane som skal kome der. Kjøkkenhagen i området over fjellhagen er eit spennande område med gamle og nye nytte-og kulturvekstar.

Japanhagen er teikna og utforma av den kjente japanske landskapsarkitekten Haruto Kobayashi. Den vart innvigd 20. mai 2008. I 2018 kom Lønningen lystgård, eit hus med undervisningslokale toalett og selskapslokale, og med Arkimedes sin labyrint utanfor, der sumarblomstutstillinga var før.

Bakgrunnsstoff
--------------

* Arboretet og Botanisk hage
* Oversiktskart over samlingane (PDF)
* Japanhagen (PDF)

| * v
* d
* e
Botaniske hagar i Noreg |
| --- |
| Tromsø arktisk-alpine botanisk hage, Universitetet i Tromsø | Ringve botaniske hage, NTNU | Arboret og Botanisk hage på Milde, Universitetet i Bergen
Botanisk hage Oslo | Naturhistorisk museum, Universitetet i Oslo
 Stavanger Botaniske Hage, Stavanger kommune | Rogaland arboret, Espeland, Sandnes | Agder naturmuseum og botaniske hage, Kristiansand 
Fjellhagen på Kongsvoll Oppdal kommune | Svinvik-arboretet, Todalen, Nord-Møre | Rosariet på UMB, Ås |
| Liste over botaniske hagar |
Oslofjord Convention Center ved Tønsbergfjorden i Stokke kommune
**Arctic Equestrian Games**, arrangert av Oslofjord og Vestfold Horse Show AS, er er ein årleg hending for hesteinteresserte, og Noregs største hesteshow. AEG blei arrangert for fyrste gong i februar 2006 på Oslofjord Convention Center i Stokke. AEG avgrensar seg til ryttarar som er elitestevnekvalifisert.

Arrangement
-----------

### AEG 2006

AEG blei gjennomført for fyrste gong i 2006. Under dette arrangementet heldt Briskeby og Sandra Lyng Haugen konsertar, medan Ylvis-brørne og Kjetil og Kjartan opptredde. Det blei også arrangert eit ungarsk hesteshow. Arrangørane fekk kritikk for dårleg transportmogelegheiter og høge matprisar, men ros for servicen og personalet. Nettstaden hest.no skreiv at personalet var «Kun ja-mennesker». Fleire av dei som hadde utstilling og hadde betalt for stand under arrangementet kravde halvparten av pengane tilbake frå arrangøren Vestfold Horse Show AS på grunn av for få besøkande i forhold standpris, noko som blei svart med eit tilbod om enten 20 % refundering av det dei hadde betalt for å ha stand på BCC eller 15 % avslag under AEG 2007 og sikra standplass. I følgje arrangøren valde 85 % den siste løysinga.

### AEG 2007

AEG 2007 varte i elleve dagar, og involverte 250 ryttarar og 550 hestar. Den totale premiepotten på dette ridestemnet var på 1,5 millionar NOK.

#### AEG Promotion Cup

I 2008 vart det arrangert ein AEG Promotion Cup der alle rideklubbar i Noreg var med, og dermed kvalifiserte seg for Horze Jumping cup- og Amateur Challenge-klassane. Denne konkurransen blei arrangert av Eirik Berentsen, og vart ein salskonkurranse.

Arena
-----

AEG blir halde inne i storsalen på Oslofjord Convention Center, kor hestearenaen måler 28 x 72 meter, og det er publikumsplass til 4 000.

Greinar
-------

AEG skil seg ut frå andre hestearrangement ved kombinering mellom greiner som sprang, dressur og mounted games samstundes som det blir arrangert underhaldningshow og -konsertar.

Under AEG blir det òg heldt forskjellige hesteshow som Six Bar, Rid'n Bike, Charity Show, forsøk på noregsrekord i høgdehopp, ponnigalopp, moteshow for hest, unghestauksjon og norsk varmblods hingstkåring.

Kjelder
-------

* AEG 2006 Arkivert 2007-08-07 ved Wayback Machine.

Referansar
----------

1. ↑  *AEG – Noregs største hesteshow*, arkivert frå originalen 28. desember 2007, henta 16. januar 2008
2. ↑  *Hest.no*, arkivert frå originalen 16. juli 2011, henta 16. januar 2008
3. ↑  *Hest.no – karakter 4*, arkivert frå originalen 16. juli 2011, henta 16. januar 2008
4. ↑  Hesteplassen[*daud lenkje*]
5. ↑  *AEG Promotion Cup*, arkivert frå originalen 10. januar 2008, henta 16. januar 2008

Bakgrunnsstoff
--------------

* AEGs nettstad
* Oslofjord Convention Center nettstad
**Agnete Synnøve Carlsen** (fødd 15. januar 1971) er ein norsk tidlegare fotballspelar frå Moss. Ho vart europameister 1993 og verdsmeister 1995 med Noreg. Carlsen deltok i 97 landskampar i tida 1988-97 og skåra 17 mål. Ho var både midtbanespelar, men etterkvart oftast høgreback i landslaget.

Carlsen spelte på Sprint-Jeløy frå 1987 til 1995 og var med å vinne to seriemeisterskap med laget frå Moss. Frå 1996 til -98 var ho under kontrakt med japanske Nikko, men somrane 1996 og 1997 var ho innom høvesvis Kolbotn IL og Athene Moss. Under opphaldet i Japan sanka ho tre seriepokalar og ein cuppokal.

Med det norske landslaget vart Carlsen europameister 1993 og verdsmeister 1995. Ho var fast på europameisterlaget, men var einast innbytar i to kampar under VM 1995. Carlsen var elles med på å tape EM-finalen både i 1989 og 1991, medan det enda med siger og bronsemedalje i kampen om tredjeplassen under Sommar-OL 1996.

### Merittar

* Verdsmeister: 1995 med Noreg
* Europameister: 1993 med Noreg
* EM-sølv: 1989 og 1991 med Noreg
* OL-bronse: 1996 med Noreg
* Seriemeister: 1990 og 1993 med Sprint-Jeløy
* Japansk seriemeister: 1996, 1997 og 1998 med Nikko
* Japansk cupmeister: 1997 med Nikko

Kjelder
-------

* *Denne artikkelen bygger på «Agnete Carlsen» frå Wikipedia på bokmål, den 8. september 2018.*

* Fotballforbundet

| * v
* d
* e
Noreg sitt landslag – Sommar-OL 1996 |
| --- |
| 
* 1 Nordby
* 2 Carlsen
* 3 Espeseth
* 4 N. Nymark Andersen
* 5 Myklebust
* 6 Riise
* 7 A. Nymark Andersen
* 8 Støre
* 9 Pettersen
* 10 Medalen
* 11 Sandaune
* 12 Seth
* 13 Svensson
* 14 Haugen
* 15 Tangeraas
* 16 Aarønes
* 17 Frustøl
* 18 Thun
* 19 Sternhoff
* Landslagstrenar: Pellerud

 | Flagget til Noreg |
|  |

|  |  |
| --- | --- |
| Autoritetsdata | 
* Store norske leksikon

 |
**Emlyn Walter Hughes** (28. august 1947–9. november 2004) var ein engelsk fotballspelar frå Barrow-in-Furness. Han var midtstoppar på Liverpool FC sitt suksessrike lag i ei ti års tid fram til 1979.

Karriere
--------

### Klubbspel

Hughes spelte frå 1964 på midtbana til Blackpool FC, eit av botnlaga i den engelske toppserien. I februar 1967 vart han mot 65 000 pund overført til Liverpool FC. På 1970-talet var han kaptein for eit mannskap som frå 1973 sanka pokal etter pokal. Hughes lukkast då vinne fire ligameisterskap, to UEFA-cupfinalar, FA-cupen 1974 og europacupen for serievinnarar i såvel 1977 som i 1978. Sommaren 1979 vart han overført til Wolverhampton Wanderers. Den 15. mars 1980 var han kaptein for laget som vann ligacupfinalen 1-0 over Nottingham Forest. Frå 1981 til -84 var Hughes aktiv på lågare nivå med Rotherham, Hull og Swansea.

### Landslagsspel

Hughes deltok i 62 landskampar for England i tida frå november 1969 til mai 1980. Han var lagkaptein i 23 kampar, sitt einaste landslagsmål skåra han då England slo Wales 3-0 i den britiske meisterskapen 20. mai 1972. Hughes var med i troppa til Fotball-VM 1970, utan å få speletid.

Kjelder
-------

* *Denne artikkelen bygger på «Emlyn HUghes» frå Wikipedia på engelsk, den 3. mai 2020.*
* eu-football


| * v
* d
* e
England sitt landslag – VM i fotball 1970 |
| --- |
| 
* 1 Banks
* 2 Newton
* 3 Cooper
* 4 Mullery
* 5 Labone
* 6 Moore (kaptein)
* 7 Lee
* 8 Ball
* 9 B. Charlton
* 10 Hurst
* 11 Peters
* 12 Bonetti
* 13 Stepney
* 14 Wright
* 15 Stiles
* 16 Hughes
* 17 J. Charlton
* 18 Hunter
* 19 Bell
* 20 Osgood
* 21 Clarke
* 22 Astle
* Landslagstrenar: Ramsey

 | Flagget til England |
|  |


| * v
* d
* e
England sitt landslag – EM i fotball 1980 |
| --- |
| 
* 1 Clemence
* 2 Neal
* 3 Sansom
* 4 Thompson
* 5 Watson
* 6 Wilkins
* 7 Keegan (lagkaptein)
* 8 Coppell
* 9 Johnson
* 10 Brooking
* 11 Woodcock
* 12 Anderson
* 13 Shilton
* 14 Cherry
* 15 Hughes
* 16 Mills
* 17 McDermott
* 18 Kennedy
* 19 Hoddle
* 20 Mariner
* 21 Birtles
* 22 Corrigan
* Landslagstrenar: Greenwood

 | Flagget til England |
|  |


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* CiNii
* Discogs (artist)

 |
*For dadra i musikk, sjå Dadra (fleirtyding).* 

KartDadra

Dadra is located in India
Dadra (India)

**Dadra** er ein småby i det indiske unionsterritoriet Dadra og Nagar Haveli, men omslutta av delstaten Gujarat. Han ligg mellom dei større byane Silvassa (hovudstaden i territoriet, nokre kilometer i søraust) og Vapi (nokre kilometer i nordvest, i delstaten Gujarat). Folketalet var på 13 039 ved folketeljinga i 2011.

Byen kom under portugisisk herredøme i 1785. Indisk-portugisiske nasjonalistar tok kontroll over Dadra 21. juli 1954 og sette opp eit pro-indisk styre her og i Nagar Haveli i nærleiken. Dei to områda blei gjort til eit felles unionsterritorium i India 11. august 1961.

Kjelder
-------

1. ↑   Office of The Registrar General & Census Commissioner, India; Census Digital Library, Table Series/Tabulations Plan of Census Year – 2011/Primary Census Abstract/Urban Agglomeration Henta 18. juli 2014 for Svensk Wikipedia.
2. ↑  
«Dadra and Nagar Haveli» (2015), *Encyclopædia Britannica*. Lesen 13. februar 2015.

* *Denne artikkelen bygger på «Dadra» frå Wikipedia på svensk, den 13. februar 2015.*
Johannes Baargeld: *Det menneskelege auge og ein fisk*, 1920
**Dadaisme** var ei kulturell rørsle driven fram av ein del målarar og forfattarar i tida frå straks føre fyrste verdskrigen til særleg 1930-talet. Aktørane, dadaistane uttrykte seg gjennom biletkunst, litteratur, teater og grafisk design, og dessutan gjennom manifest, offentlege markeringar, demonstrasjonar og publikasjonar.

Soge
----

Dadaismen var ein samfunnskritisk reaksjon mot dei etablerte kulturelle og sosiale miljøa i Frankrike, Sveits og Tyskland i tida etter 1910 og under fyrste verdskrigen. Retninga henta idear og førestillingar frå nihilismen og praktiserte eit anti-estetisk kunst- og kultursyn. Viktige tildriv for dadaist-kunstnarane var ein open forakt for det borgarlege samfunnet og den gru som krig(en) vekte. Dadaistane baserte sine gjerningar på planlagt irrasjonell åtferd, anarki og kynisme, og avviste alle reglar for skjønnheit og sosial organisasjon.

I USA etablerte ein krins av dadaistar seg rundt galleriet til fotografen Alfred Stieglitz og i atelieret til ekteparet Louise og Walter Arensberg i New York. Man Ray og tilreisande europearar som Francis Picabia og Marcel Duchamp var sentrale aktørar i det nordamerikanske dadaist-miljøet. Mange av dadaistane samarbeidde med og let seg inspirere av dei nærslekta surrealist-miljøa.

André Breton, Francis Picabia, Marcel Duchamp, Man Ray, Tristan Tzara, Max Ernst, Guillaume Apollinaire og Kurt Schwitters var sentrale namn innanfor dadaismen.

Dadaisme har påverka andre og seinare avantgardistiske og samfunnskritiske rørsler. Her kan ein nemne kunstmiljø som fluxus-rørsla, amerikansk popkunst og situasjonismen.

Kjelder
-------

* *Denne artikkelen bygger på «Dadaisme» frå Wikipedia på bokmål, den 16. desember 2013.*

Bakgrunnsstoff
--------------

 Commons har multimedium som gjeld: **Dadaisme**

|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* BNF
* BNF (data)
* HDS
* NKC
* BNE
* BBC Things

 |
**Cupfinalen for menn 2015** var den siste og avgjerande kampen i Noregsmeisterskapen i fotball for menn, den 110. cupfinalen i Noreg. Kampen stod mellom Rosenborg Ballklub frå Trondheim og Sarpsborg 08, og vart avvikla søndag 22. november 2015 på Ullevaal Stadion i Oslo. Rosenborg vart norsk meister etter å ha vunne 2-0 over motstandaren frå Sarpsborg. Det var tiande gongen klubben vann NM-finalen. 27 500 tilskodarar var til stades på arenaen.

Pål André Helland skåra eitt av måla og vart norsk meister for andre gong

### Laga

**Rosenborg BK** mønstra fylgjande mannskap: André Hansen, Jonas Svensson, Holmar Eyjolfsson, Jørgen Skjelvik, Mikael Dorsin, Mike Jensen, Ole Selnæs, Fredrik Midtsjø, Pål André Helland, Alexander Søderlund og Yann-Erik de Lanlay. Anders Konradsen kom inn i staden for Midtsjø i det 71. minutt, medan både Tore Reginiussen og Magnus Stamnestrø fekk sleppe innpå heilt på tampen av kampen, Dorsin og Lanlay gjekk av bana.

**Sarpsborg 08** stilte med: Duwayne Kerr, Claes Kronberg, Kjetil Berge, Ole Christoffer Hansen, Martin Thømt Jensen, Kristoffer Tokstad, Steffen Ernemann, Bojan Zajic, Amin Askar, Martin Wiig og Patrick Mortensen. I sluttminuttane kom Kachi Ugwuadu, Simen Brenne og Peter Kovacs inn på bana, ut forsvann Mortensen, Jensen og Hansen.

### Måla

Pål André Helland gav Rosenborg leiinga i det 22. minutt på eit skot i nettaket frå kort hald. Dansken Mike Jensen la på til 2-0 etter 39 minuttar på ein susar frå hjørnet av straffefeltet. Begge måla kom etter hjørnespark.

Kjelder
-------

dagbladet.no
**Dadra og Nagar Haveli** er eit distrikt i Dadra og Nagar Haveli og Daman og Diu i India. Det er sett saman av Nagar Haveli, eit lite område mellom Maharashtra og Gujarat og Dadra, ein enklave i Gujarat.
Dadra og Nagar Haveli var tidlegare eit eige forbundsterritorium med Silvassa som hovudstad. Det blei slått saman med Daman og Diu til eit nytt territorium den 26. januar 2020.

Geografi
--------

Området er åslendt, og rundt 40 % av territoriet er skogdekt. Austdelen ligg nær Dei vestlege Ghatfjella, og kan nå høgder opptil 300 moh.

Damanganga er den einaste større elva i territoriet. Ho renn frå Maharashtra nordvestover til hamnebyen Daman.

Folkesetnad
-----------

Territoriet omfattar rundt 70 landsbyar. Dei fleste innfødde bur på landsbygda. Rundt 80 % av dei er rekna som urfolk (adivasiar). Det blir snakka fleire språk i området, mellom anna varli, dhodia og konkani. Gujarati og marathi er vanlege som andrespråk.

Jordbruk, ofte på oppbygde terrasar, er den viktigaste næringsvegen i territoriet. Ein dyrker særleg ris og korakan (ragi eller fingerhirse, *Eleusine coracana*). Andre viktige vekstar er kveite og sukkerrøyr.

Historie
--------

Dadra og Nagar Haveli var lenge under radjputstyre. Nagar Haveli blei del av Marathariket, men begge områda kom under portugisisk herredøme i 1780-åra. Indisk-portugisiske nasjonalistar tok kontroll over først Dadra og så Nagar Haveli i juli/august 1954, og sette opp eit pro-indisk styre. Dei to områda blei gjort til eit felles unionsterritorium i India 11. august 1961.

Kjelder
-------

1. ↑  Staff, The ID (4. desember 2019). «Dadra & Nagar Haveli and Daman & Diu UTs merge for 'better admin efficiency, service': MoS Home». *Indus Dictum*. Arkivert frå originalen 11. november 2021. Henta 5. desember 2019.
2. 1 2 3 4  
«Dadra and Nagar Haveli» (2015), *Encyclopædia Britannica*. Lesen 13. februar 2015.

Bakgrunnsstoff
--------------

* Offisiell nettstad (dnh.nic.in)
* About Dadra and Nagar Haveli, dnh.nic.in

| * v
* d
* e
India: Delstatar og territorium |
| --- |
| Delstatar | 
* Andhra Pradesh
* Arunachal Pradesh
* Assam
* Bihar
* Chhattisgarh
* Goa
* Gujarat
* Haryana
* Himachal Pradesh
* Jharkhand
* Karnataka
* Kerala
* Madhya Pradesh
* Maharashtra
* Manipur
* Meghalaya
* Mizoram
* Nagaland
* Orissa
* Panjab
* Rajasthan
* Sikkim
* Tamil Nadu
* Telangana
* Tripura
* Uttarakhand
* Uttar Pradesh
* Vest-Bengal

 |
| Territorium | 
* **Forbundsterritorium:** Andamanøyane og Nikobarane
* Chandigarh
* Dadra og Nagar Haveli
* Daman og Diu
* Jammu og Kashmir
* Ladakh
* Lakkadivane
* Puducherry
* **Hovudstadsterritorium:** Delhi

 |

|  |  |
| --- | --- |
| Autoritetsdata | 
* VIAF
* GND
* BNF
* BNF (data)
* SUDOC
* GeoNames

 |
**Cupvinnarcupfinalen i fotball 1966** fann stad på Hampden Park i Glasgow 5. mai 1966, framfor 41 657 tilskodarar. Vesttyske Borussia Dortmund vann finalen, den 6. i sitt slag, med siffera 2-1 over Liverpool FC.

### Kampen

Lagoppstillingane
Etter ein mållaus fyrste omgang sende Sigfried Held Borussia i føringa i det 61. minutt, Roger Hunt utlikna leiinga sju minuttar seinare. Fleire mål kom ikkje i ordinær tid og det vart fyrst i det 107. minutt Reinhard Libuda vart matchvinnar for Borussia med eit langskot frå 30 meter.

Pierre Schwinte frå Frankrike dømde kampen.

### Laga

**Borussia Dortmund** sitt vinnarlag var: Hans Tilkowski, Gerhard Cyliax, Wolfgang Paul (kaptein), Rudi Assauer, Theodor Redder, Dieter Kurrat, Wilhelm Sturm, Reinhard Libuda, Aki Schmidt, Sigfried Held og Lothar Emmerich.

**Liverpool** mønstra: Tommy Lawrence, Chris Lawler, Ron Yeats (kaptein), Gerry Byrne, Gordon Milne, Willie Stevenson, Peter Thompson, Roger Hunt, Ian St John, Tommy Smith og Ian Callaghan.

Kjelder
-------

* *Denne artikkelen bygger på «1966 European Cup Winners' Cup Final» frå Wikipedia på engelsk, den 9. mai 2018.*
**Cupfinalen i fotball 1962** var den 57. finalen i rekka av norske meisterskap i fotball for menn. Gjøvik-Lyn vart noregsmeister etter at laget vann 2–0 over Vard frå Haugesund. Finalekampen vart spelt 28. oktober 1962 på Ullevaal stadion i Oslo framfor 31 157 tilskodarar. Georg Dragvoll frå FK Brage dømde kampen, linjevakter var Oddvar Halvorsen frå Trondheims-Ørn og Rolf Lunde frå Tryggkameratene. Ingen av dei to laga hadde tidlegare spelt cupfinale.

### Kampen

Gjøvik-Lyn tok leiinga i det 20. minutt då Rolf Bjørn Backe heada i mål frå 4-5 meters hald, etter forarbeid av Erik Johansen. 17 minuttar ut i den andre omgangen var dei same to på ferde att, Johansen spelte fri Backe som skåra sikkert.

Arbeiderbladet meinte det var ein «Jevn finale» der «Gjøvik-Lyn vant på mer metodisk spill og sin halfrekke». Særleg framheva avisa Knut Iversen «som organiserte det riktige spillet bak angrepet». Totalt sett var det ein «svak» kamp.

### Laga

**Gjøvik-Lyn** sitt vinnarlag bestod av Stein Morris Mellum, Rolf Hagen, Odd Hermansen, Arne Amundsen, Håkon Skattum, Knut Iversen, Einar Opstad, Kjell Kolberg, Rolf Bjørn Backe, Erik Johansen og Knut Solbrekken.

**Vard** mønstra fylgjande mannskap: Reidar Olsen, Per Sønstabø, Hans Døsen, Arne Pensgård, Sigurd Odland, Jan Hessen, Øivind Sande, Harald Bersås, Øyvind Risanger, Egil Andersen og Karsten Nordtveit.

Kjelder
-------

* Arbeiderbladet 29. oktober 1962
Hushjelp avbilda i det danske bladet *Punch* i 1889.
Banksy: *Sweep at Hoxton*, 2008
**Hushjelp** er ein person som er tilsett i ein privat heim for å gjera husarbeid, pleieoppgåver eller føra tilsyn.

Bruk av hushjelpar har variert mykje blant ulike stader, samfunnsgrupper og tidsperiodar. ‎Store, rike hushald kan ha hatt ei mengd tenarar som omfatta fleire hushjelpar med ulik status og arbeidsområde. Ofte pleide hushjelpar å bu i den heimen dei arbeidde i. I nyare tid er det blitt vanlegare med hushjelp som kjem innom heimen og utfører noko husarbeid etter avtale, men som ikkje er der fast.

Historie
--------

Fram til midten av 1900-talet var det svært vanleg å ha hushjelp i land som Noreg, og det fanst mange ulike roller for hushjelpar. 

På gardar kunne ein ha taus eller tenestejente, i borgarlege heimar kunne det vera snakk om pike (stuepike, enepike), husjomfru og hushalderske. Hushjelpar med særleg ansvar for barnepass kunne vera barnepike eller barnestuepike. Folk som arbeidde med kjøkkenarbeid kunne vera kjøkkenjente/gut, kokk/kokke og liknande. Andre hushjelproller for personar som typisk ikkje budde fast i hushaldet kunne vera sydame og vaskekone (som utførte klesvask).

Herskapelege hushald kunne ha fleire tenarstillingar innan hushaldninga for begge kjønn, med stillingar som pasje, lakei, herskapstenar og hovmeister.

Noreg
-----

Hushjelpyrket blei lovregulert av hushjelploven av 31. mai 1963. Seinare blei denne erstatta av arbeidsmiljøloven av 2005, som gjennom forskrift også gjeld arbeidstakarar som utfører husarbeid, tilsyn eller pleie i heimen til ein arbeidsgjevar. Hushjelpar har rett til ferie etter reglane i ferieloven av 29. april 1988.

I tida frå 1900 til 1946 var det å vera hushjelp det mest utbreidde yrket for unge kvinner i Noreg. Folketeljingar viser ein nedgang frå 1930, då 120 000 kvinner dreiv med lønna husarbeid, til 81 000 i 1946 og 50 000 i 1950. Nedgangen er blitt forklart med ein større tilgang på anna og meir reuglert lønnsarbeid for kvinner, større velstand for samfunnslaga hushjelpar typisk kom frå, og endringar i utføring av husarbeid og barnepass.

Kjelder
-------

1. ↑  «Får hushjelp av jobben». 09.08.2000.
2. ↑  «Hushjelp». *Store norske leksikon*. 3. august 2015. Henta 16. august 2018.
3. ↑  Gro Hagemann. «Hushjelpene på vei ut»». Norgeshistorie.no. Henta 17. august 2018.
4. ↑  «Fra forrige årtusen Nr. 4. Lønninger for hushjelp 1914-1948. Et halvt århundres ferd mot lov». SSB.no.

Bakgrunnsstoff
--------------

 Commons har multimedium som gjeld: **Hushjelp**
**Cupfinalen for menn 2013** var den siste og avgjerande fotballkampen i Noregsmeisterskapen i fotball for menn, den 108. cupfinalen i Noreg. Kampen stod mellom Molde Fotballklubb og Rosenborg Ballklub frå Trondheim, og vart avvikla søndag 24. november 2013 på Ullevaal Stadion i Oslo. Molde FK vart norsk meister etter å ha vunne med 4–2 over Rosenborg BK. Det var fjerde gongen klubben vann NM-finalen. 24 828 tilskodarar var til stades på arenaen.

### Laga

**Molde** stilte med fylgjande mannskap: Ørjan Nyland, Martin Linnes, Even Hovland, Vegard Forren, Knut Olav Rindarøy, Mattias Moström, Emmanuel Ekpo, Magne Hoseth, Jo Inge Berget, Daniel Chukwu og Fredrik Gulbrandsen. Mats Dæhli kom inn for Moström i det 53. minutt, medan Tommy Høiland og Daniel Berg Hestad kom inn i sluttminutta i staden for høvesvis Gulbrandsen og Chukwu.

**Rosenborg** sitt lag bestod av: Daniel Örlund, Jon Inge Høiland, Stefan Strandberg, Tore Reginiussen, Jørgen Skjelvik, Tobias Mikkelsen, Mikkel Diskerud, Ole Selnæs, Mike Jensen, Jonas Svensson og John Chibuike. Nicki Bille Nielsen kom inn i staden for Selnæs i det 76. minutt, medan både Høiland og Svensson vart bytta ut etter 84. minutt til fordel for høvesvis Christian Gamboa og Pål André Helland.

### Måla

Rindarøy gav Molde leiinga i det 16. minutt, men allereie eit minutt seinare hadde Diskerud utlikna. Reginiussen sende Rosenborg i føringa i det 49. minutt. Sidan utlikna Berget i det 71. minutt og Hoseth snudde kampen med ei skåring i 82. minutt. I sluttsekundane fastsette Tommy Høiland sluttresultatet til 4-2 til Molde.

Svein Oddvar Moen frå Haugar dømde kampen.

Kjelder
-------

* Sunnmørsposten, 25. november 2013.
|  |
| --- |
| ***Do Re Mi***  Song av Woody Guthriefrå albumet *Dust Bowl Ballads* |
|  |
| **Utgjeve** | 1940 |
| Låtskrivar(ar) | Woody Guthrie |
|

«**Do Re Mi**» er ei folkevise av den amerikanske låtskrivaren Woody Guthrie. Songen omhandlar opplevingane til Dust Bowl-migrantar då dei kom til California. Han er kjend for å ha to gitarpartar, begge spelte inn av Guthrie.

Songen kom ut i 1940 på albumet hans *Dust Bowl Ballads*. Songen tar form som ei åtvaring til komande migrantar om å halde seg der dei er. Bakgrunnen for åtvaringa var at det alt var så mange migrantar, og ikkje nok pengar eller arbeid tilgjengeleg til at den harde og dyre reisa kom til å bli verdt det. 

«Do Re Mi» vart sidan spelt av Cisco Houston, Ry Cooder på det sjølvoppkalla debutalbumet hans i 1971, av Nanci Griffith i 1993 på albumet hennar *Other Voices, Other Rooms* (duett med Guy Clark), av Ani DiFranco på EP-en hennar *Swing Set* i 2000 og på hyllestalbumet til Woody Guthrie, *'Til We Outnumber Em*, av Dave Alvin på albumet *Interstate City*, av Bob Dylan i dokumentarfilmen *The People Speak* i 2009, og av Dan Crary på albumet *Flatpicking Guitar*.

Kjelder
-------

* *Denne artikkelen bygger på «Do Re Mi (Woody Guthrie song)» frå Wikipedia på engelsk, den 20. september 2020.*
	+ *Wikipedia på engelsk oppgav desse kjeldene:*

1. ↑  Karen Mueller Coombs Woody Guthrie: America's Folksinger 1575054647- - 2002 Side 45

Bakgrunnsstoff
--------------

* Tekst på den offisielle nettsida til Guthrie
**Johannes Virolainen** (fødd 31. januar 1914 i Viborg, død 11. desember 2000 i Lojo) var ein finsk politikar for Centerpartiet. Han var statsminister i Finland frå 12. september 1964 til 27. mai 1966.

Bakgrunn
--------

Virolainen hadde agronom- og forstdoktorgrad.

Han var aktiv i Agrarförbundet, det som seinare vart Centerpartiet. Virolainen hadde ein lang politisk karriere og er den finske politikaren som har vore statsråd lengst, til saman 6 169 dagar. Han vart første gang statsråd i 1950, då som innanriksminister. Seinare var han utdanningsminister og landbruksminister. Han var utanriksminister frå 1954 til 1956 og på nytt i 1957 og 1958. I fleire regjeringar var han visestatsminister. 

I perioden som statsminister leidde han ei koalisjonsregjering beståande av Centerpartiet, Samlingspartiet, Svenska folkpartiet og Finska folkpartiet/Liberalerna. Etter at han gjekk av som statsminister var han utdanningsminister, finansminister og landbruksminister i ulike regjeringar.

Virolainen var medlem av Riksdagen i 38 år. I to periodar var han Riksdagens *talman* (president) (1966–1968 og 1979–1982).

Kjelder
-------

1. 1 2  Giverholt, Helge (13. august 2020). «Johannes Virolainen». *Store norske leksikon* (på norsk bokmål).
2. ↑  «Johannes Virolainen», *www.eduskunta.fi* (på finsk), henta 6. november 2022
3. ↑  «BLF», *www.blf.fi*, henta 6. november 2022
4. ↑  Finlands regeringar Arkivert 2011-08-07 ved Wayback Machine. Statsrådet.
5. ↑  «Johannes Virolainen | lex.dk», *Den Store Danske* (på dansk), henta 6. november 2022

* *Denne artikkelen bygger på «Johannes Virolainen» frå Wikipedia på bokmål, den 6. november 2022.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC

 |
**Cupfinalen i fotball for menn 1947** var den 42. finalen i rekka av norske meisterskap i fotball. Skeid frå Oslo vart noregsmeister etter at klubben vann 2–0 over Viking frå Stavanger. Hans Nordahl sende Skeid i leiing i det 30. minutt og Paul Sætrang la på til 2-0 i det 90. minutt.

Finalekampen vart spelt 19. oktober 1947 på Brann stadion i Bergen framfor 25 000 tilskodarar. Det er den siste cupfinalen som har vorte avvikla utanfor Oslo og Ullevaal stadion. Skeid spelte sin tredje NM-finale, Viking sin andre. Ingen av laga hadde tidlegare vunne kongepokalen. Bjarne Halvorsen frå Skiold var dommar. 

Skeid sitt vinnarlag bestod av Petter Due, Sigurd Smestad, Gustav Rehn, Knut Andersen, John Bøhleng, Willy Sundblad, Henry Mathisen, Brede Borgen, Hans Nordahl, Paul Sætrang og Kjell Anker Hanssen.

Viking sitt lag bestod av Torgeir Torgersen, Karsten "Massa" Johannessen, Tonning Skjæveland, Arthur Wilsgaard, Thore Thu, Lauritz Abrahamsen, Inge Paulsen, Gunnar Stensland, Ragnar Paulsen, William Danielsen og Georg Monsen.

Bakgrunnsstoff
--------------

Noregsmeisterskapen i fotball for menn 1947

Kjelder
-------
|  |
| --- |
| ***Alias Pink Puzz***  Studioalbum av Paul Revere and the Raiders |
|  |
| **Utgjeve** | 1969 |
| **Sjanger** | Rock, garasjerock, pop |
| **Selskap** | Columbia |
| **Produsent** | Mark Lindsay |
|
| Paul Revere and the Raiders-kronologi |
| *Hard 'N' Heavy (with Marshmallow)*(1969) | *Alias Pink Puzz* | *Collage*(1970)
 
 |

***Alias Pink Puzz*** er eit studioalbum av Paul Revere and the Raiders frå 1969.

Bakgrunn
--------

Tittelen vart meint som ein morosam referanse til taktikken deira med å sende det nye albumet til ein radiostasjon i Los Angeles under eit pseudonym. Det vart sendt på radio så lenge dei ikkje visste at «Pink Puzz» var Paul Revere and the Raiders. Albumet gjekk meir i ei folkrock-retning enn dei tidlegare albuma deira. Døme på dette er songane «Thank You», «Down in Amsterdam», «Original Handyman» og «Louisiana Redbone». «Freeborn Man» vart ein bluegrass-hit for Jimmy Martin i 1969, og vart seinare spelt av southern rock-bandet Outlaws i 1976.

På denne tida var gruppa vertar for fjernsynsprogrammet *It’s Happening*. Etter suksessen med singelen «Let Me», som var ein hardrocksong, og albumet *Alias Pink Puzz*, drog truppa på ein Europaturné med The Beach Boys på sommaren.

Albumet nådde 48. plassen på Billboard-lista i USA og 46. plassen i Canada.

Innhald
-------

Alle songar er skrivne av Mark Linsday, utanom der andre er nemnde.

Side ein| Nr. | Tittel | Låtskrivar(ar) | Lengd |
| --- | --- | --- | --- |
| 1. | «Let Me!» |   | 3:59 |
| 2. | «Thank You» |   | 3:01 |
| 3. | «Frankfort Side Street» |   | 3:02 |
| 4. | «Hey Babro» |   | 2:31 |
| 5. | «Louisiana Redbone» | Allison, Lindsay | 2:12 |
| 6. | «Here Comes the Pain» | Allison, Lindsay | 3:14 |

Side to| Nr. | Tittel | Låtskrivar(ar) | Lengd |
| --- | --- | --- | --- |
| 7. | «The Original Handy Man» |   | 2:28 |
| 8. | «I Need You» | Allison, Lindsay | 2:02 |
| 9. | «Down in Amsterdam» | Allison, Lindsay | 3:58 |
| 10. | «I Don't Know» |   | 5:31 |
| 11. | «Freeborn Man» | Allison, Lindsay | 3:35 |

Kjelder
-------

* *Denne artikkelen bygger på «Alias Pink Puzz» frå Wikipedia på engelsk, den 2. mai 2018.*
	+ *Wikipedia på engelsk oppgav desse kjeldene:*

1. ↑  «Paul Revere & The Raiders – Alias Pink Puzz». Discogs. Henta 9. oktober 2015.
2. ↑  «RPM LP Chart». 18. oktober 1969. Henta 9. oktober 2015.